**ΠΕΡΙΛΗΨΗ ΔΗΜΙΟΥΡΓΙΚΗΣ ΕΡΓΑΣΙΑΣ Α3**

**“ΤΑ ΚΕΡΚΥΡΑΪΚΑ”**

**(Τα λιμάνια της Κέρκυρας και η αρχαία τριήρης)**

Η δημιουργική εργασία του Α3 εκπονήθηκε στα πλαίσια του μαθήματος Αρχαία Ελληνική Γραμματεία της Α’ Λυκείου. Συγκεκριμένα εξετάζοντας στην Ιστορία του Θουκυδίδη τον Πελοποννησιακό Πόλεμο εστιάζουμε στα «Κερκυραϊκά», την εμφύλια διαμάχη δημοκρατικών κ ολιγαρχικών Κερκυραίων.

Οι μαθητές ερεύνησαν τα ίχνη των αρχαίων Κερκυραίων στη σύγχρονη Κέρκυρα ταυτοποιώντας τα δυο σημαντικά λιμάνια της αρχαιότητας (το λιμάνι της αγοράς κ το Ιλαϊκό λιμάνι) με τα αντίστοιχα δυο λιμάνια των σύγχρονων κατοίκων της Κέρκυρας (το λιμάνι της πόλης κ το Ποντικονήσι). Μπόρεσαν επομένως να αντιληφθούν γεωγραφικά την απεικόνιση των δύο λιμανιών μέσα από τις εικόνες που προβλήθηκαν.

Στη συνέχεια οι μαθητές παρουσίασαν σε power point την αρχαία ελληνική τριήρη, τον τρόπο κατασκευής κ πλοήγησής της. Έμαθαν, δηλαδή πόσο δύσκολα ήταν τα θαλάσσια ταξίδια εκείνη την εποχή, αλλά κ με πόσο πάθος ήταν φορτισμένοι οι αρχαίοι μας πρόγονοι, που όχι μόνο ταξίδευαν , αλλά κ πολεμούσαν εξίσου καλά.

Η τελευταία ομάδα μαθητών ασχολήθηκε με τις αρχαίες ναυμαχίες, τον ιδιαίτερο τρόπο με τον οποίο ανέπτυσσαν τις δυνάμεις τους κ εμβόλιζαν τα εχθρικά πλοία ξεδιπλώνοντας πολεμικές τακτικές.

Ανακεφαλαιώνοντας ,λοιπόν, οι μαθητές αντιλήφθηκαν καλύτερα τη ζωή των αρχαίων τους προγόνων κ ιδιαίτερα ό,τι είχε σχέση με τον πόλεμο, στοιχείο καθοριστικό για τη ζωή κ τις επιλογές τους.